Paterna serà totalment accessible per a persones sordes gràcies a la col•laboració de Fesord
21/10/2015

# Paterna serà totalment accessible per a persones sordes gràcies a la col•laboració de Fesord

[![Reunió de l'alcalde amb la presidenta de la Federació de Persones Sordes de la Comunitat Valenciana (FESORD) , Amparo Minguet i la regidora de Cultura, Paqui Periche](/images/noticias/2015/10/reunion-accesibilidad.jpg)](/images/noticias/2015/10/reunion-accesibilidad.jpg)

21.10.2015

L’alcalde de Paterna firmarà un conveni de col•laboració amb la Federació de Persones Sordes de la Comunitat Valenciana per a atendre les necessitats diàries d’este col•lectiu

L’alcalde de Paterna, Juan Antonio Sagredo, s’ha reunit hui amb la presidenta de la Federació de Persones Sordes de la Comunitat Valenciana (FESORD), Amparo Minguet. Una trobada, en la qual també ha participat la regidora de Cultura, Paqui Periche, i en la qual el primer edil ha anunciat que firmarà un conveni amb l’entitat per a atendre les necessitats diàries de les persones sordes i amb discapacitats auditives.

Juan Antonio Sagredo ha agraït a Fesord l’ajuda que està prestant al consistori de Paterna per a aconseguir que l’Ajuntament siga accessible per a persones sordes i amb discapacitats auditives.

L’Ajuntament de Paterna ja ha incorporat en la seua pàgina web www.paterna.es un bàner perquè qualsevol persona que desitge seguir les sessions plenàries en directe puga sol•licitar un intèrpret en llenguatge de signes. Sempre que una sola persona ho demane, este servici serà prestat per l’Ajuntament, a través de Fesord.

També es van a instal•lar bucles magnètics que permeten a les persones amb audiòfons i implants cel•lulars escoltar amb més claredat i facilitar la comprensió, a l’eliminar el so ambient de les conversacions. “Totes les mesures que siguen necessàries per a facilitar les gestions a persones sordes i amb discapacitats auditives, van a posar-se en marxa”, ha assegurat l’alcalde de Paterna, Juan Antonio Sagredo.